《大孤山是日至湖口风利未泊》
清代·冯誉骥

楚天云雨太迷离，台殿参差动羽旗。自绾髻鬟矜绝色，却教履舄入微词。

迎神有待陈兰藉，过客无因谒蕙帷。仿佛婵娟余叹息，上清沦谪得归期。

作者简介：清广东高要人，字卓如，号展云。道光二十四年进士，由编修累官陕西巡抚。工书法，为岭南人士所宗。其诗典赡高华，为张维屏称赏。有《绿伽楠馆诗存》。